**Cortina d'Ampezzo** (italiensk) eller **Anpezo** (ladinsk) er en by og en kommune i provinsen Belluno i Veneto i Nord-Italia. Byen ligger i Dolomittene i en høyde på 1224 moh. og er et populært vintersportssted. Byen har 5929 innbyggere (2013).

I 1927 ble ski-VM arrangert i Cortina d'Ampezzo og i 1932 verdensmesterskapet i alpint. Den var vertsby for vinter-OL 1956. Vinter-OL 1944 var også planlagt arrangert i Cortina, men ble avlyst på grunn av andre verdenskrig.

Cortina d'Ampezzo med kirken
Utsikt over Cortina d'Ampezzo og fjellene bak
Tofane vest i Ampezzo er en fjellgruppe som hører til Dolomittene

Ampezzo
-------

### Geografi

Cortina d'Ampezzo er bare ett av rundt 30 tettsteder i kommunen av samme navn. Kommunens område går også under landskapsbetegnelsen **Ampezzo** (italiensk) eller **Anpezo** (ladinsk). Ampezzo utgjør den øverste delen av Valle del Boite og er omgitt av Dolomittenes høyfjell på alle kanter: Tofane (3244 moh. i *Tofana di Mezzo*) i vest, Fanes (3077 moh. i *Piz dles Cunturines*) i nordvest, Sennes (3148 moh. i *Hohe Gaisl*) i nord, Cristallo (3216 moh. i *Monte Cristallo*) i nordøst, Sorapiss (3205 moh. i *Punta Sorapiss*) i øst og Marmarole (2932 moh. i *Cimon del Froppa*) i sydøst. Fjellene danner i nordvest og nordøst grensen mot naboprovinsen Syd-Tirol.

Over en rekke fjellpass er Ampezzo forbundet med nabodalene: Giau- (2236 moh.), Falzarego- (2105 moh.) og Valparolapasset (2192 moh.) i vest fører til hhv. Val Fiorentina, Fodom og Val Badia; Limopasset (2172 moh.) i nord til Mareo; Cimabanche- (1525 moh.) og Tre Croci-passet (1805 moh.) i øst til hhv. Höhlensteintal og Valle d'Ansiei. Mens Limopasset bare kan passeres til fots eller på sykkel, har Cimabanchepasset fra 1921 til 1963 blitt krysset av jernbanelinjen til Toblach. Valle del Boite, altså dalen til elven Boite, danner forbindelsen til Cadore mot syd.

Ampezzo har totalt rundt 6000 innbyggere. Kommunens fraksjoner («landsbyer») er Agabòna, Alverà, Cadelvèrzo, Ciadìn, Ciàe, Cianderìes, Ciamulèra, Ciànpo, Col, Cortina, Crìgnes, Doneà, Fiàmes, Fraìna, Gràa, Guargné, Jilardòn, Lazedèl, Melères, Mortìja, Pezié, Pian da Lago, Pocòl, Rònco, Socòl, Socùs, Staulìn og Zuél.

### Historie

Det ladinske navnet *Cortina* er avledet fra latin og refererte til befestede gravlunden på stedet. Andre halvpart i stedsnavnet Cortina d'Ampezzo synes å ha sitt opphav da romerne assimilerte de lokale adriatiske veneterne på 200-tallet f.Kr. og ga området navnet *Amplitium* (fra *amplus* i betydningen bred), dagens Ampezzo.

Landsbyen Cortina d'Ampezzo har alltid vært områdets kulturelle midtpunkt. Første gangen området nevnes er i et dokument oppbevart i arkivene i nabobyen San Vito di Cadore; det dreier seg om notarisert aktstykke om en eiendomsoverdragelse i «Ampitiun Cadubri», datert 15. juni 1156. Ampezzo lå den gang under patriarkatet Aquileia. Fra 1420 hørte Ampezzo til republikken Venezia og var fra 1511 og til første verdenskrig en del av det østerrikske fyrstegrevskapet Tirol.

Ampezzo var et nesten rent ladinsktalende område. Det fascistiske styret delte de ladinske dalene mellom tre provinser som et ledd i italieniseringspolitikken etter den gamle romerske devise *divide et impera* («splitt og hersk»). I 1923 ble Ampezzo samt Fodom og Col i denne sammenhengen overført fra provinsen Bolzano (Syd-Tirol) til provinsen Belluno. Frem til 1950-tallet var befolkningsflertallet ladinskspråklig. I dag overveiende italiensk, men ca. 40 % av befolkningen forstår fremdeles ladinsk. Ladinsk mangler lokal anerkjennelse som offisielt språk. Den 28. og 29. oktober 2007 ble det gjennomført en folkeavstemning i Ampezzo, Fodom og Col om hvorvidt området skal tilbakeføres til Syd-Tirol. Flertallet av befolkningen stemte for en gjenforening med Syd-Tirol. I Ampezzo var valgdeltagelsen på 70 % med 77 % ja-stemmer. Før tilbakeføringen kan finne sted, må det italienske parlamentet, Trentino-Syd-Tirols regionalråd og Syd-Tirols provinsråd godkjenne søknaden.

Ampezzo har vært opptakssted for kjente filmer som *Cliffhanger – på kanten av stupet* (med Sylvester Stallone) og *Den rosa panteren* (med David Niven og Peter Sellers). Også Bond-filmen For Your Eyes Only med Roger Moore, ble delvis filmet i Cortina.

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.
3. ↑  Statistisk demografi ISTAT Arkivert 3. desember 2016 hos Wayback Machine.. *Istituto nazionale di statistica*, 31. desember 2013.
4. ↑  Trapp, Eugen (2003): *Kunstdenkmäler Ladiniens: Gadertal, Gröden, Fassatal, Buchenstein, Ampezzo*. Istitut Ladin Micura de Rü.
5. ↑  «The Mesolitic Site of the Mondeval Man» Arkivert 24. september 2015 hos Wayback Machine.. *Rifugio Passo Staulanza*.
6. ↑  «Modeval de Sora». *Provincia belluno dolimiti*.

Eksterne lenker
---------------

* Offisielt nettsted Rediger på Wikidata

* (en) Cortina d'Ampezzo – kategori av bilder, video eller lyd på Commons Rediger på Wikidata

* (en) Cortina d'Ampezzo – galleri av bilder, video eller lyd på Commons Rediger på Wikidata

| * v
* d
* r
De olympiske ringer Arrangørbyer av De olympiske vinterlekene |
| --- |
| 
* **1924**: Chamonix
* **1928**: St. Moritz
* **1932**: Lake Placid
* **1936**: Garmisch-Partenkirchen
* ***1940** & **1944** avlyst grunnet andre verdenskrig*
* **1948**: St. Moritz
* **1952**: Oslo
* **1956**: Cortina d’Ampezzo
* **1960**: Squaw Valley
* **1964**: Innsbruck
* **1968**: Grenoble
* **1972**: Sapporo
* **1976**: Innsbruck
* **1980**: Lake Placid
* **1984**: Sarajevo
* **1988**: Calgary
* **1992**: Albertville
* **1994**: Lillehammer
* **1998**: Nagano
* **2002**: Salt Lake City
* **2006**: Torino
* **2010**: Vancouver
* **2014**: Sotsji
* **2018**: Pyeongchang‎
* **2022**: Beijing‎
* **2026**: Milano/Cortina

 |

| * v
* d
* r
Kommuner i provinsen provinsen Belluno |
| --- |
| Agordo **·** Alano di Piave **·** Alleghe **·** Arsiè **·** Auronzo di Cadore **·** Belluno **·** Borca di Cadore **·** Calalzo di Cadore **·** Canale d’Agordo **·** Castellavazzo **·** Cencenighe Agordino **·** Cesiomaggiore **·** Chies d’Alpago **·** Cibiana di Cadore **·** Colle Santa Lucia **·** Comelico Superiore **·** Cortina d’Ampezzo **·** Danta di Cadore **·** Domegge di Cadore **·** Falcade **·** Farra d'Alpago **·** Feltre **·** Fonzaso **·** Forno di Zoldo **·** Gosaldo **·** La Valle Agordina **·** Lamon **·** Lentiai **·** Limana **·** Livinallongo del Col di Lana **·** Longarone **·** Lorenzago di Cadore **·** Lozzo di Cadore **·** Mel **·** Ospitale di Cadore **·** Pedavena **·** Perarolo di Cadore **·** Pieve d'Alpago **·** Pieve di Cadore **·** Ponte nelle Alpi **·** Puos d'Alpago **·** Quero **·** Rivamonte Agordino **·** Rocca Pietore **·** San Gregorio nelle Alpi **·** San Nicolò di Comelico **·** San Pietro di Cadore **·** San Tomaso Agordino **·** San Vito di Cadore **·** Santa Giustina **·** Santo Stefano di Cadore **·** Sappada **·** Sedico **·** Selva di Cadore **·** Seren del Grappa **·** Sospirolo **·** Soverzene **·** Sovramonte **·** Taibon Agordino **·** Tambre **·** Trichiana **·** Vallada Agordina **·** Valle di Cadore **·** Vas **·** Vigo di Cadore **·** Vodo di Cadore **·** Voltago Agordino **·** Zoldo Alto **·** Zoppè di Cadore |  |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** NKC **·** GeoNames
 |